След Индустриалната революция Великобритания се превръща в център на производството в Европа с най-добре развита икономика. Освен това тя е важна военна сила, поддържаща и финансираща съпротивата срещу Франция. Императорът няма достатъчно ресурси да победи Кралския военноморски флот и да нахлуе във Великобритания. Един подобен негов опит завършва неуспешно след поражението в битката при Трафалгар през 1805 г. и затова Наполеон прибягва към икономическа война. Той смята, че Англия би била уязвима към блокиране на търговията с европейските страни, които към онзи момент са в значителна степен под негов контрол, и това би довело до инфлация и икономически затруднения.